Izradila: Ivana Sučija

1. GRUPA

ZADATAK: Pročitajte zadani evanđeoski tekst i osmislite njegov scenski prikaz. U scenskom prikazu se možete služiti svim dostupnim rekvizitima i ne morate se strogo držati biblijskog teksta.

**Četiri prva učenika (Mt 4, 18-22)**  
Prolazeći uz Galilejsko more, ugleda dva brata, Šimuna zvanog Petar i brata mu Andriju, gdje bacaju mrežu u more; bijahu ribari. 19I kaže im: »Hajdete za mnom, učinit ću vas ribarima ljudi!« 20Oni brzo ostave mreže i pođu za njim.  
21Pošavši odande, ugleda druga dva brata, Jakova Zebedejeva i brata mu Ivana: u lađi su sa Zebedejem, ocem svojim, krpali mreže. Pozva i njih. 22Oni brzo ostave lađu i oca te pođu za njim.

1. GRUPA

ZADATAK: Pročitajte zadani evanđeoski tekst i osmislite njegov scenski prikaz. U scenskom prikazu se možete služiti svim dostupnim rekvizitima i ne morate se strogo držati biblijskog teksta.

**Opasnost bogatstva (Mk 10, 17-22)**

I dok je izlazio na put, dotrči netko, klekne preda nj pa ga upita: »Učitelju dobri, što mi je činiti da baštinim život vječni?« 18Isus mu reče: »Što me zoveš dobrim? Nitko nije dobar doli Bog jedini! 19Zapovijedi znadeš: *Ne ubij!*  
*Ne čini preljuba!*  
*Ne ukradi!*  
*Ne svjedoči lažno!*  
*Ne otmi!*  
*Poštuj oca svoga i majku!*«  
  
20On mu odgovori: »Učitelju, sve sam to čuvao od svoje mladosti.« 21Isus ga nato pogleda, zavoli ga i rekne mu: »Jedno ti nedostaje! Idi i što imaš, prodaj i podaj siromasima pa ćeš imati blago na nebu. A onda dođi i idi za mnom.« 22On se na tu riječ smrkne i ode žalostan jer imaše velik imetak.

1. GRUPA

ZADATAK: Pročitajte zadani evanđeoski tekst i osmislite njegov scenski prikaz. U scenskom prikazu se možete služiti svim dostupnim rekvizitima i ne morate se strogo držati biblijskog teksta.

**Dva slijepca (Mt 9, 27-31)**

Kad je Isus odlazio odande, pođu za njim dva slijepca vičući: »Smiluj nam se, Sine Davidov!« 28A kad uđe u kuću, pristupe mu slijepci. Isus im kaže: »Vjerujete li da mogu to učiniti?« Kažu mu: »Da, Gospodine!« 29Tada se dotače njihovih očiju govoreći: »Neka vam bude po vašoj vjeri.« 30I otvoriše im se oči. A Isus im poprijeti: »Pazite da nitko ne dozna!« 31Ali oni, izišavši, razniješe glas o njemu po svem onom kraju.

1. GRUPA

ZADATAK: Pročitajte zadani evanđeoski tekst i osmislite njegov scenski prikaz. U scenskom prikazu se možete služiti svim dostupnim rekvizitima i ne morate se strogo držati biblijskog teksta.

**Zakej carinik (Lk 19, 1-10)**

I uđe u Jerihon. Dok je njime prolazio, 2eto čovjeka imenom Zakej. Bijaše on nadcarinik, i to bogat. 3Želio je vidjeti tko je to Isus, ali ne mogaše od mnoštva jer je bio niska stasa.4Potrča naprijed, pope se na smokvu da ga vidi jer je onuda imao proći. 5Kad Isus dođe na to mjesto, pogleda gore i reče mu: »Zakeju, žurno siđi! Danas mi je proboraviti u tvojoj kući.« 6On žurno siđe i primi ga sav radostan. 7A svi koji to vidješe stadoše mrmljati: »Čovjeku se grešniku svratio!« 8A Zakej usta i reče Gospodinu: »Evo, Gospodine, polovicu svog imanja dajem siromasima! I ako sam koga u čemu prevario, vraćam četverostruko.« 9Reče mu na to Isus: »Danas je došlo spasenje ovoj kući jer i on je sin Abrahamov! 10Ta Sin Čovječji dođe *potražiti* i spasiti *izgubljeno!*«

1. GRUPA

ZADATAK: Pročitajte zadani evanđeoski tekst i osmislite njegov scenski prikaz. U scenskom prikazu se možete služiti svim dostupnim rekvizitima i ne morate se strogo držati biblijskog teksta.

**Preljubnica (Iv 8, 1-11)**

A Isus se uputi na Maslinsku goru. 2U zoru eto ga opet u Hramu. Sav je narod hrlio k njemu. On sjede i stade poučavati. 3Uto mu pismoznanci i farizeji dovedu neku ženu zatečenu u preljubu. Postave je u sredinu 4i kažu mu: »Učitelju! Ova je žena zatečena u samom preljubu. 5U Zakonu nam je Mojsije naredio takve kamenovati. Što ti na to kažeš?«6To govorahu samo da ga iskušaju pa da ga mogu optužiti.  
Isus se sagne pa stane prstom pisati po tlu. 7A kako su oni dalje navaljivali, on se uspravi i reče im: »Tko je od vas bez grijeha, neka prvi na nju baci kamen.« 8I ponovno se sagnuvši, nastavi pisati po zemlji. 9A kad oni to čuše, stadoše odlaziti jedan za drugim, počevši od starijih. Osta Isus sâm – i žena koja stajaše u sredini. 10Isus se uspravi i reče joj: »Ženo, gdje su oni? Zar te nitko ne osudi?« 11Ona reče: »Nitko, Gospodine.« Reče joj Isus: »Ni ja te ne osuđujem. Idi i odsada više nemoj griješiti.«

1. GRUPA

ZADATAK: Pročitajte zadani evanđeoski tekst i osmislite njegov scenski prikaz. U scenskom prikazu se možete služiti svim dostupnim rekvizitima i ne morate se strogo držati biblijskog teksta.

**Ukazanje Mariji Magdaleni (Iv 20, 11-18)**  
A Marija je stajala vani kod groba i plakala. 12Zaplakana zaviri u grob i ugleda dva anđela u bjelini kako sjede na mjestu gdje je ležalo tijelo Isusovo – jedan kod glave, drugi kod nogu.13Kažu joj oni: »Ženo, što plačeš?« Odgovori im: »Uzeše Gospodina mojega i ne znam gdje ga staviše.« 14Rekavši to, obazre se i ugleda Isusa gdje stoji, ali nije znala da je to Isus.  
15Kaže joj Isus: »Ženo, što plačeš? Koga tražiš?« Misleći da je to vrtlar, reče mu ona: »Gospodine, ako si ga ti odnio, reci mi gdje si ga stavio i ja ću ga uzeti.« 16Kaže joj Isus: »Marijo!« Ona se okrene te će mu hebrejski: »Rabbuni!« – što znači: »Učitelju!« 17Kaže joj Isus: »Ne zadržavaj se sa mnom jer još ne uziđoh Ocu, nego idi mojoj braći i javi im: Uzlazim Ocu svomu i Ocu vašemu, Bogu svomu i Bogu vašemu.«  
18Ode dakle Marija Magdalena i navijesti učenicima: »Vidjela sam Gospodina i on mi je to rekao.«